mteb/NusaParagraphTopicClassification huggingface dataset:
Tari Piring mangrupakeun tarian tradisional ti suk Minangkabau, Sumatera Barat. Tari piring jadi salah sahiji tarian daerah nu terkenal sabab properti nu digunakeun na nyaeta piring beling. Tari piring biasana diiringan ku alat musik talempong. Gerakan tari piring kabilang lincah, gesit, energik, bahkan akrobatik pisan nu nunjukkeun sumanget para rakyat Minangkabau dina baranggawe di kahirupannana. Gerakan dina tari piring nyaeta aya opat, gerak batanam, gerak manyabik, gerak mengirik, dan gerak baguliang. Tari piring biasana dibawakeun secara berkelompok, nu jumlahna leuwih ti dua urang. Sarua jiga tarian sejen pada umumna, tari Piring ge ditampilkeun dina raraga penyambutan tamu atawa ngenalkeun budaya Minangkabau.
Wisata nu nuju rame wae ku pengunjung nyaeta Wisata Taman Hutan Raya Ir. Djuanda. Tempat ieu biasa disingkat jadi THR Ir. Djuanda. Lokasina nyaeta di daerah Cimenyan, Bandung. Tempat wisata ieu luasna leuwih ti sapuluh hektar. Vegetasina karawat pisan, dugi ka sagala sato monyet ge aya keneh. Didieu aya goa zaman penjajahan baheula, nyaeta goa Jepang jeung goa Belanda. Didieu oge aya curug jeung panangkaran rusa. Luas lahan na ngabentang ti Dago Pakar nepi ka Maribaya Lembang. Di tempat ieu oge aya aula terbuka nu hawana tiis pisan. Ngeunaheun pake niis jeung nyantai mah. Akses na ge teu jauh ti Kota Bandung. Bisa oge diteang kana angkutan umum.
Keris mangrupakeun senjata tradisional. Aya sababaraha cara nyieun keris, keris dijieun ku cara dipekprekan, tuluy dijieun manglapis-lapis. Zaman ayeuna mah, keris paling saeutik dijieun tina 64 lapisan anu bahan na teh tina beusi. Ngameh bisa nyieun keris nu berkualitas sederhana, sahenteuna dibutuhkeun lapisan lobana 128. Sedengkeun jang nyieun keris berkualitas alus, kudu dijieun leuwih ti dua rebu lapisan. Ngarah keris bisa seukeut, dina bagian tengahna kudu dieusian lapisan baja. Saenggeus eta keris bakal tuluy dipekprek jeung dibere lapisan ngarah leuwih kuat. Jang bahan pamorna biasana dibedakeun jadi 4 jenis, Batu meteorit, nikel, beusi nu dijadikeun bahan pokok, jeung beusi ti daerah sejen nu pas dicampurkeun bakal aya nuansa warna sarta katinggali beda.
Jang pemula mah dina hal-hal moto, tangtuna kamera polaroid jadi pilihan anu tepat. Sabab kamera ieu emang dirancang jang mere kamudahan dina ngalakukeun moto. Dina kamera polaroid ngan aya hiji tombol hungkul nu fungsina jang nyokot gambar. Ku hiji tombol eta, tangtuna moal nyieun bingung pas makena. Kamera polaroid oge bisa langsung nyetak foto dina waktu samenit, teu kudu ngadatangkan percetakan foto jang nyetakna. Kamera ieu praktis pisan, tinggal foto tuluy geus langsung dicetak dina kamerana. Hasil foto kamera polaroid oge leuwih berharga, sabab foto eta ngan aya hiji-hijina pas momen eta. Sabab euweuh salinanna dina kamera polaroid, jadi kudu bener-bener dina ngajaga fotona.
Salila 24 jam dina mangsa Nyepi, sakabeh urang Bali teu meunang ngahurungkeun listrik jeung seuneu, teu ngadengekeun musik, teu indit jeung cicing di imah. Ayeuna aya kamungkinan yén kaayaan ieu gandeng ku euweuh internét? Dina rapat babarengan jeung Déwan Agama Propinsi Bali, maranéhna sapuk miwarang Kamentrian Télékomunikasi jeung Informatika sangkan mareuman internét di sakuliah Bali dina mangsa Nyepi, 17 Maret.
“Kami baris hadir ku Kominfo pikeun miwarang nuturkeun usulan ieu sarta ménta operator pikeun mareuman internét,” ceuk pupuhu Parisada Hindu 6 Maret 2018. béda jeung taun-taun saméméhna nyaéta panggero kaopat dina wangun panyadia layanan sélular anu diperkirakeun mareuman data sélular (internét) ti Saptu 17 Maret 2018 jam 06.00 WITA nepi ka Minggu 18 Maret sakaligus. Paménta bakal dikintunkeun ka Kementrian Komunikasi sareng Informatika anu diperkirakeun ngabulkeun usulan hasil rapat. “Kuring yakin Kominfo bakal ngarojong kana usulan ieu, pikeun mantuan umat Hindu di Bali sangkan leuwih museur kana ibadah dina mangsa Nyepi,” saur Gusti Ngurah. Sanaos Kamentrian Penerangan henteu ngabulkeun pamundutana, surat ieu bakal tetep janten daya tarik pikeun operator sareng umat Hindu. "Mung sapoe dina sataun, mugi operator tiasa ngadukung Nyepi, sareng umat Hindu tiasa ngartos Nyepi langkung sae.'
Basa SMP. Abdi sareng rerencangan SMP saangkatan lalajo pelem anu judul na 5 cm. Baheula mah pelem ieu teh kasohor pisan utamana di kalangan barudak anu resep naek gunung, lantaran ieu pelem nyaritakeun lima babaturan anu naek ka Gunung Semeru, Gunung pang jangkungna di Jawa. Pelem anu asalna ti novel anu judul na sarua ieu ditayangkeun di bioskop tanggal 12 Desember 2012 ditonton ku dua kom opat juta jalmi. Abdi sareng rerencangan lalajo pelem ieu di aula sakola namganggo infokus sareng speaker supados suasana na sapertos di bioskop. Saatos nonton pelem ieu abdi sareng rerencangan pas naek gunung janten inget ka pelem ieu.
Olahraga mangrupakeun hal nu penting pisan jeung paling dibutuhkeun ku awak sorangan. Sanajan geus kolot tetep ngabutuhkeun nu ngaranna olahraga. Manfaat olahraga jang kasehatan loba pisan jeung bisa dirasakeun ku tiap jelema. Olahraga jadi salah sahiji gaya hirup nu wajib dilakukeun ku tiap jelema ngameh awakna tetep sehat jeung seger. Contona olahraga bisa ngaronjatkeun daya tahan awak, nuruskeun kolesterol, ngurangan stres, meuleum lemak, ngaronjatkeun imunitas jeung nyegas gering, ngaronjatkeun fungsi otak jeung masih loba deui. Olahraga oge bisa ngalancarkeun peredaran darah jeung meuleum timbunan lemak dina jero awak. Jadi mun otot-otot awak geus kalatih bakal mere mangpaat oge ka diri sorangan.
Umat muslim ulah sambarangan dina ngalakukeun kurban. Aya pedoman khusus ngeunaan syarat hewan kurban jeung cara meuncitna dina rukun kurban. Nu kahiji, pastikeun nu meuncit hewan kurban teh muslim. Lamun dipeuncit ku non-Muslim ngan bakal disebut meuncit hewan biasa, lain kurban. Nu kadua mangrupakeun hewan anu halal, aya loba jenis hewan dimeunangkeun jang dipake kurban di antarana sapi, embe, domba, munding, jeung onta. Nu katilu alat meuncitna kudu seukeut. Alat nu paling ideal nyaeta peso jeung kudu dina kondisi anu seukeut, ulah anu karatan atawa mintul. Jenis pesona oge kudu nu lurus lain nu bergerigi. Nu terakhir niat meuncitna kudu karena Allah SWT jeung tujuan meunangkeun ridho Allah.
Aya loba departement jeung rupa rupa posisi lamun urang di gawe di kantoran, misalkeun aya departemen Sumber Daya Manusia atawa SDM departemen SDM eta loba bagean bagean deui di handap na jeung aja level level na oge ti level manajerial staf jeung sajabana. Dina level staff di bagean SDM aya anu ngarana posisi HRD atawa singketan nana Human Recruitment Development, HRD  mangrupakeun salah sahiji bagean ti departemen sumber daya manusia anu tugas pokona nyaeta ngalola sumber daya manusa di parusahaan eta, tugas na di mimitian ku tugas perencanaan SDM, rekrutmen atawa neagan pagawe tuluy seleksi keur milih pagawena, nguruskeun palatihan jeung pangembangan gawe atawa training tuluy nguruskeun manajemen na, nguruskeun gaji tunjangan pokona hal hal anu kaitana jeung administratif calon pagawe nepika mutuskeun saha saha anu bakal di lakukeun pamutusan hubungan kerja atawa PHK.
TV LED mangrupakeun mekarna tina TV LCD nyaeta ku ngalakukeun parobahan-parobahan dina rupa-rupa aspek. Dina TV LED bakal manggihan nu ngagunakeun lampu LED (Light Emitting Diode) nu ditempatkeunna teh dina backlight. Ku ngagunakeun lampu jenis LED ieu mawa dampak positif. Salah sahijina nyaeta nyieun alat ieu jadi leuwih hemat daya. Ku ngagunakeun lampu LED, televisi ieu bisa ngahemat nepikeun ka 40 persen energi. Salian eta, TV LED oge leuwih ramah lingkungan sabab minim ngagunakeun merkuri. Dina segi kualitasna oge leuwih alus. Boh tina gambar nu dihasilkeun, caangna layar, atawa kontras nu mibogaan desain nu leuwih alus tibatan versi nu saacanna.
Asup ka Nimo Highland hargana 35 rebu, geus kaasup naek odong-odong. Harga sakitu ceuk urang mah kamahalan sabab teu dibarengan ku fasilitas nu memadai. Toilet ngan aya di handap deukeut nu jualan dahareun, jadi mun pas keur di luhur tuluy hayang ngompol kudu turun heula make odong-odong ka handap, bari toiletna kudu ngantri da ngan aya dua. Tuluy pas keur eta kusabab masih anyaran dibuka jadi acan kabeh nu jadi di bangun. Tungtungna jadi membludak di hiji tempat. Mun bisa mah di tempat foto na teh aya penjaga na, sabab aya hiji spot foto, kalakah dipake bobogohan ku batur. Jadi nu hayang difoto didinya hese da kahalangan.
Lamun biasana hape bentukna pasagi panjang, LG ngaluarkeun hape anu bentukna benten, nyaeta hape anu boga jangjang. Jangjang dina hape ieu sanos kanggo hiber, bentukna oge teu sapertos jangjang hayam atawa burung, tapi pasagi panjang anu tiasa digeser anu asalna ngan aya hiji layar anu lempeng janten aya hiji layar deui anu posisina manjang ka gigir. Hape kaluaran Korea Selatan ieu tod dibekelan ku Android 10 jeung gaduh layar anu badag nyaeta 6,8 inci. Hape ieu gaduh dua layar utama. Hiji anu layarna badag, hiji deui anu ngan satengahna. Janten lamun urang hoyong nganggo hape anu dimiringkeun urang tetep bakal ningal layar anu lempeng ka handap.
Cimincul mangrupakeun salah sahiji tempat wisata alam di Subang. Cimincul nyaeta ngaran tempat guyang nu caina herang pisan sabab langsung ti sumber mata airna. Cimincul boga tilu kolam jang guyang, hiji kolam leutik sumber mata air nu aya cai ngaburialan. Terus kolam renang na teh diapit ku pasawahan nu lega. Di deukeut kolam renang aya rumah makan nu menu utamana lalaban meunang ngadadak ngala. Didieu oge loba cau nu dijual meunang ngala ngadadak jeung asak na tangkalna. Parkiran na luas, mahi jang sapuluh mobil mah. Cai kolamna herang pisan, nepi ka dasar kolam na ge kaciri. Kamar mandina loba pisan, jadi dijamin moal ngantri mun rek disalin teh.
Saderek sadayana, kami nawiskeun paket liburan anu teu tiasa dipohokeun ka tujuan wisata anu pangsaéna di sakumna dunya. Ku nyandak paket liburan ti kami, anjeun bisa ngarasakeun kaendahan alam jeung budaya anu unik ku ngajalajah tempat-tempat anu can pernah dianjangan samemehna. Kami oge nyadiakeun akomodasi nyaman jeung kadaharan lezat sarta layanan terbaik ti tim anu geus terlatih. Ulah nepika kaliwat kasempetan pikeun ngarasakeun liburan anu paling berkesan ti paket kami. Hubungi kami ayeuna kanggo inpormasi anu langkung lengkep. Kami bakal resep ngajawab patarosan anjeun sareng ngabantosan anjeun milih pilihan liburan anu leres. Langsung hubungan kami via website resmi urang. Tong hilap, nya!
Saanggeus nikah jeung hirup duaan jeung pasangan, urang bakal jadi percaya diri jeung biasa wae di hareupeun pasangan urang. Lamun baheula basa can nikah atawa keur bobogohan keneh urang teh pasti weh meakeung waktu salila-lila jeung dangdan heula sing alus samemeh indit. Beda deui lamun geus nikah, lamun geus nikah jeung tinggal bareng mah urang bakal wani tampil saaya-aya, malah urang teu kudu jaim-jaiman deui di hareupeun pasangan urang. Salian geus biasa, ieu oge kulantaran urang jeung pasangan geus saling ngarti sewang-sewangan. Tapi lain hartina urang teu bisa geulis lamun di bumi, angger ai di bumi oge keudah beresih tur rapih, ulah rapih jeung geulis teh lamun rek indit kaluar wae.
Seblak janten kadaharan karesep budak ngora. Komo ayeuna mah tos seeur pisan rupi-rupi eusian seblak, teu ngan saukur kurupuk hungkul. Ngadamel seblak teu sesah, nu penting aya bahan-bahan na, sareng pas bungbuna. Ayeuna urang ngadamel bungbuna heula, siapkeun cikur, bawang bodas diulek nepikeun halus. Kadua urang siapkeun eusian nana, bisa make kurupuk, kwetiauw, emih, tulang, sayur, atawa bahan naon wae nu aya di bumi. Upami tos siap sadaya bahanna urang masak seblakna. Kahiji urang tumis heula bungbu halusna nepikeun seungit, teras tambihan cai, asukpeun bungbu sapertos uyah, gula, sareng cengek. Upami tos ngagolak tinggal asupkeun sadaya eusian seblakna nepika asak.
Lebaran Idul Fitri biasana identik dengan lebaran kupat. Mun lebaran Idul Fitri teh pasti we aya kupat jeung opor atawa gulai. Tapi, suku Jawa mah nyajikeun na beda. Lebaran Idul Fitri teh sanes nyajikeun kupat, tapi nasi koneng. Nembe we beres lebaran aya nu ditelah "Syawalan atawa Lebaran Ketupat". Tah lebaran ketupat atawa syawalan teh nyaeta salah sahiji tradisi nu dilaksanakeun dina raraga nyambut bulan syawal. Biasana dilaksanakeun salila tujuh poe dina awal bulan syawal. Jadi, saberes lebaran teh tuluy milangkala syawalan. Tradisi ieu janten salah sahiji daya tarik ti suku Jawa. Tradisi ieu kental jeung budaya Islam oge dina pelaksanaan nana.
Istri diciptakeun ku penuh kasih sayang, matakna teu aneh mun istri dikenal sebagai makhluk lembut. Perasaan istri mah sok leuwih kuat tibatan pameget. Hal ieu teh dicontokeun oge dina kisah Siti Hawa. Siti hawa sok ngarasa cemburu mun Nabi Adam AS uihna wengi teing. Oge mun Nabi Adam AS telat uih, pasti ngarasa cemburu. Padahal, Siti Hawa jadi hiji-hijina istri di zaman eta. Tidinya urang bisa ningali bahwa memang istri mah nu diutamakeun na perasaan, alim dugi kaelehkeun ku istri sanesna. Aya oge kisah Siti Aisyah nu cemburu ka Rasulullh SAW. Siti Aisyah cemburu sabab Rasulullah SAW nyebut nami istri pertamana, Siti Khodijah. Padahal Siti Khodijah harita teh tos wafat. Tah ieu nandakeun bahwa perasaan istri mah lembut pisan, jeung butuh pisan kasih sayag jeung kalembutan.
Basa urang sakola SMP keneh di kelas dalapan, urang sempet mulu kana partandingan olahraga bola voli di sakola. Lain partandingan anu gede emang ngan saukur partandingan olahraga porak atawa singketan tina pekan olahraga antar kelas. Biasana porak teh di ayakeun satahun 2 kali nyaeta di laksanakeun na saenggeus ujian samester. Porak anu di laksanakeun biasana jadi tempat barudak ngaluarkeun emosi jeung rasa lega na saenggeus ngalakukeun ujian. Urang maen voli keur eta jadi di posisi tosser atawa set upper, dimana tugas urang nyaeta pikeun merekeun umpan sangkan serangan nana lancar. Urang anu can pernah maen partandingan bola voli samemeh na riweh keneh can pati paham di babak kahiji tapi di babak kadua syukurna urang geus lancar jadi na urang jeung tim urang bisa meunang.
Nyeuseup hawa jero-jero kabuktian nurunkeun kadar kortisol. Hasilna, teknik ieu bisa mantuan urang ngurangan stres jeung rasa cemas nu ku urang rasakeun. Jang ngamimitianna, urang bisa ngalakukeun langkah-langkah ieu. Nu kahiji teangan tempat nu sepi, tuluy urang tinggal diuk. Nu kadua tutup panon jeung seuseup hawa ngaliwatan irung. Nu katilu seuseup hawa jero-jero dina dua itungan. Tahan napas dina hiji itungan, tuluy piceun napas lalaunan dina opat itungan. Nu kaopat, mun itungan 2 nepikeun ka 4 karasa gancang teuing, ubah jadi 4 itungan tarikan napas jeung 6 itungan ngaluarkeun. Bisa oge 6 tarikan napas jero jeung 8 itungan bari ngarenghap.
Lamun urang boga imah anu aya teras hareup na urang bisa mangfaatkeun na keur meunagkeun panghasilan, urang bisa muka warung jajaneun. Ayeuna mah kan barudak teh bareuki jajan jeung sok babarian kabawa trend dahareun anu viral, contohna wae seblak jeung mie mie an, eta teh dahareun anu kabeh jelema pasti resep. Urang bisa mulai ide ngajual seblak jeung mie tapi bari di reka reka deui ku urang di jadikeun kreasi sangkan bisa jadi viral tong poho oge promosina pake sosial media. Barudak ayeuna mah sok panasaran ku dahareun rek jauh rek mahal oge sok di jug jug di beuli. Ide teh salah sahiji ide anu ges loba di jieun tapi tetep wae rame.
Kamari, pas keur diuk hareupeun imah, ngahaja ngaliwat tukang jamu. Nu ngajual jamu nu ngajual jamu nu aya di gedong teh, aya loba jenis jamu nu dibawa, aya beas kencur, kunyit asam nepi ka brotowali. Abdi meuli tilu jamu saperti jamu brotowali anu pait pisan tapi loba mangfaat na keur kasehatan, jamu kunyit asem anu rasa na haseum segeur anu mangfaatna bisa nurunkeun guka darah terus nu terakhir meuli jamu beas kencur, beas kencur ieu rasa na amis jamu nu paling enak dii antara nu lain tapi manfat na keur kasehatan oge teu kalah alus nyaeta bisa nambah stamina jeung jaga stamina. Urang meuli jamu keur stok di kulkas sabab bisa di simpen lila.
Keur sabagian jelema olahraga biasa geus jadi hala nu nyieun bahagia, tapi keur sababaraha jelema nu lain, Olahraga biasa rasana aya nu kurang muaskeun nyalina jeung kurang bahagia. Olahraga ekstrim atawa olahraga ekstrim nyaéta kagiatan olahraga anu tingkat kasulitan, résiko sareng bahaya anu luhur. Kanggo sababaraha urang, ieu teu olahraga pilihan kusabab resiko tinggi. Tapi dina kanyataanana, loba jalma kabetot komo addicted sanggeus nyoba ngalakukeun eta sakali. Aya batur anu justru deudeuieun jeung nimukeun sesuatu kapuasan tina olahraga ekstrem, dina olahraga ekstrem biasana urang ngaluarkeun hormon endorfin anu leuwih loba ngajadikeun leuwih bahagia jeung ningkatkeun mood jeung biasana jelema anu ges pernah ngalakukeun olahraga ekstrem biasana jadi tutuluyan.
Kalayan ningkatna jumlah penderita panyakit, kasadaran masarakat kana pentingna olahraga ningkat. Jalma mimiti kampanye pikeun gaya hirup séhat sapertos leumpang, senam sareng hal-hal sanés sapertos di kota-kota gedé. Ku kituna, pikeun ngajaga awak ngajalankeun pangalusna sarta nyingkahan kasakit deadly, urang kudu olahraga unggal poe. Latihan salila 30 menit sapoé bisa méré mangpaat ieu:
Mangpaat pikeun awak
Ngurangan résiko serangan jantung
Leungit beurat
Nurunkeun kadar kolesterol getih
Ngurangan résiko ngembangkeun diabetes tipe 2 sareng kanker
Nurunkeun tekanan darah
Tulang, otot sareng sendi janten langkung kuat sareng ngirangan résiko osteoporosis
wanda hadé, tanaga loba pisan, awak leuwih santai jeung sare alus
Mangpaat pikeun jiwa/pikiran
Latihan tiasa meungpeuk pikiran négatip atanapi ngaganggu anjeun tina hariwang sapopoé.
Latihan sareng jalma sanés nguatkeun beungkeut sosial
The fittter wanda hiji jalma bakal hadé tur gampang saré
Latihan ningkatkeun tingkat serotonin, sareng endorfin anu hartosna anjeun bakal langkung bagja sareng langkung bahagia
Mimiti nganggo samrt tv teh teu tiasa dianggo langsung pikeun lalajo Youtube, Netflix , jeung saluran streaming nu sejenna. Smart tv kudu disambungkuen heula ka internet liwat wifi. Cara nyambungkeunna gampil tiasa wireless atanapi wired. Upami internetna wireless pencet tombol home dina remot tv tur buka pengaturan. Dina menu general pilih network teras buka pengaturan network. Pilih nu wireless upami internet nu digaduh teu nganggo kabel. Tinggal pilih jaringan wifina tur asupkeun kata sandi keamananna. Salse tv tos tiasa dainggo pikeun streaming. Upami internetna berkabel, kabel ehternet kudu dicolokkeun heula ka port LAN dina tv-na. Teras lakukeun perkawis nu sarua tadi nanging pilih opsi wired dina pengaturan networkna.
Aya sababaraha carita rakyat nu kisahna ngeunaan doraka ka kolot, utamana indung. Di antarana nyaeta carita rakyat Malin Kundang ti Sumatera Barat jeung Sangkuriang ti Jawa Barat. Ieu dua carita teh ngisaheun kadorakaan budak ka Indung nu langsung meunang balesan nana di dunia. Pesan moral nu ditepikeun liwat ieu carita teh nyaeta ulah sok doraka ka indung, sabab indung teh tunggul rahayu, ridho Allah aya dina ridho indung, jadi tong dsapelekun, kudu dipupusti. TUluy oge ulah nepi ka ngaasa sombong sabab geus mampu nyukupan sagalana ku sorangan, kudu inget kanu jadi kolot sabab geus ngagedekeun jeung ngadidik urang. Tah, tina carita ieu, urang bisa nyokot kasimpulan yen urang teh kudu ngarasa hormat ka indung, ulah nepi ka joledar. Yuk ti ayeuna urang leuwih pupusti deui nu jadi indung!
Loba pagawe kantoran nu leuwih loba meakeun waktuna di kantor bari diuk dina korsi bisa ti isuk nepikeun ka sore. Balukarna awak bakal ngarasa cangkeul. Padahal aya loba jenis olahraga nu bisa diasupkeun kana runtuyan kagiatan sapopoe, teu kudu ngorbankeun waktu jang gawe. Salian ti leuwih efektif, oge bisa meunangkeun rupa-rupa mangpaat kasehatan ngameh bisa gawe leuwih produktif. Di antarana bisa ngurangan resiko panyakit soalna awak bakal leuwih sehat jeung seger. Salian nyieun awak karasa leuwih sehat jeung seger, olahraga oge mangpaatna jang kasehatan mental jeung mangaruhan produktivitas. Lantaran olahraga sacara teratur bisa ningkatkeun konsentrasi, menerkeun mood, nepikeun ka ngurangan stress.
Kautamaan Sasih Muharram anu katilu nyaeta janten waktos anu paling utama kanggo ngalakukeun amalan saum. Saum nyaeta nahan hawa nafsu ti panon poe terbit nepikeun panon poe leungit. Matak saha wae anu ngalakukeun ibadah puasa di sasih Muharram pasti meunang ganjaran anu langkung sae lantaran saum ngabantos urang nyegah ti ngalakukeun hal anu pidosaeun. Malahan lamun urang saum di sasih Muharram urang bakal ditarima taubatna ku Gusti Alloh. Kautamaan anu sanesna nyaeta di sasih Muharram aya nu namina poe Asyura anu mangrupakeun poe nu istimewa pikeun umat Islam. Poe ieu ayana di tanggal sapuluh Muharram. Urang oge dianjurkeun saum sapoe sateuacanna, nyaeta saum Tasu'a.
Es cendol mangrupakeun minuman khas Bandung. Minuman anu didamel ti tipung beas dicampur jeung tipung aci ieu warnana hejo. Warna hejo dina cendol teh asalna ti daun pandan, janten warana alami sanes nganggo pawarna anu kirang sehat. Daun pandan salian ti mere warna ka cendol oge masihan seungit khas daun pandan. Cendol disajikeun sareng santen anu warnana bodas jeung gula bereum anu warnana coklat, pas dicampurkeun dina hiji gelas, warnana janten alus. Rasana oge pasti nikmat sabab aya tekstur jendil-jendil tina cendolna, manis tina gula jeung gurih tina santen na. Aya oge tukang cendol anu sok nambihan nangka sareng mutiara warna ping, janten lamun tos dicampurkeun teh warnana beuki rame.
Kitab Injil nyaeta kitab katilu tina opat kitab dina Islam. Kitab Suci ieu diturunkeun ka Nabi Isa AS dina abad kahiji Masehi. Nabi Isa nyaeta Nabi ka-24, nyaeta Nabi anu diutus sateuacan Nabi Muhammad SAW. Nabi Isa nyaeta Nabi anu diutus ka Bani Israil. Anjeunna putra Maryam anu dilahirkeun tanpa bapa. Dumasar kana Hadits Nabi Muhammad SAW anu diriwayatkeun ku Imam Thabrani dina al-Mu'jam Al-Habir, Injil diturunkeun dina kaping13 Ramadhan. Dina riwayat sejen disebutkeun yen Kitab Suci diturunkeun dina poe 18 Ramadan, 1050 taun saatos diturunkeunna wahyu Zabur jeung 482 taun saatos Taurat. Dina waktos Kitab Suci diturunkeun, Nabi Isa AS yuswana 13 taun. Daud ngagabung jeung barisan tentara Israil anu dipingpin ku Raja Thalut pikeun ngalawan pasukan Jalut.
Salah sahiji bagian tina rangkaian prosesi pernikahan adat Sunda nyaeta Mapag Panganten. Mapag Panganten nyaeta upacara sasambut, dina hal ieu panganten lalaki disambut lantaran dina adat Sunda panganten lalaki jeung rombongan teh dianggep tatamu agung anu kudu disambut ku suka cita. Sacara umum, upacara kawinan Sunda dilaksanakeun di tempat kulawarga panganten awewe. Kabeh runtuyan upacara Mapag Panganten diiringan ku musik nu dipaenkeun ku gamelan degung, seperangkat gamelan degung anu dimaenkeun di antarana bonang, saron, jenglong, go'ong, kendang, jeung suling degung. Mapag panganten dimimitian nalika panganten lalaki jeung rombonganana geus anjog ka tempat kawinan. Panganten lalaki diiringan ku kolot jeung dulur-dulurna.
Cumi-cumi mangrupa salah sahiji sato laut favorit dina menu seafood. Daging na cumi-cumi rasa kenyal sareng nikmat komo munnu pasak cumi - cumi nu seger atawa hirup keneh. Aya rupa-rupa cara pikeun ngarasakeun jeungngadahar cumi cumi contona bisa digoréng, dipanggang, atawa tumis. Salah sahiji olahan karesep cumi cumi nyaeta cumi tinta hideung, ngasakan na babari jeung bahan na babari mun di teangan. Henteu ngan enak,lezat, cumi cumi ogé ngabogaan kandungan gizi anu luhur sarta cukup lengkep. Cumi cumi ngandung loba zat zat anu penting pikeun kasehatan jeung di butuhkeun ku awak misalna protéin, fosfor, kalium, sareng kalsium. Pariksa katerangan ngeunaan kandungan gizi, mangpaat, jeung jenis cumi-cumi anu biasa diolah jadi masakan.
Ti ayeuna keneh samemeh kajadian bencana alam anu teu bisa diprediksi iraha datangna, leuwih alus urang geus nyieun rencana darurat jeung kulawarga urang. Urang kudu geus nyiapkeun informasi ngeunaan anggota kulawarga, mun aya dulur di kota sejen urang oge bisa nuliskeun nomorna nu bisa dihubungi, kitu oge nomor darurat nu sejenna. Pastikeun oge kulawarga urang teh apal kumaha cara nyanghareupan rupa-rupa bencana, siga tornado, angin puyuh, banjir, kabakaran, jeung sajabana. Tangtukeun titik mana nu paling aman di imah urang. Misalna mun keur aya angin puyuh tempat nu paling aman pastina di lantai paling handap, sedengkeun mun aya banjir, tempat nu paling aman nyaeta lantai paling luhur.